Diari Oficial de la Generalitat Valenciana


Sumari del DOGV 4499, del 14-05-2003 (2003/5305)

Informació pública del programa d'actuació integrada de la unitat d'execució UE-Papelera San Jorge, de sòl urbà industrial de Xàtiva.
-------------------------------------------------------------------------------------------------------------------------------------

### Dades del document

Número de DOGV
:   4499

Data del DOGV
:   14-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5305


Organisme emissor
:   Fabrica de Papel e Cartao, SA

Tipus de document
:   Anunci

Informació pública del programa d'actuació integrada de la unitat d'execució UE-Papelera San Jorge, de sòl urbà industrial de Xàtiva. [2003/M5305]
  
Mitjançant este edicte s'anuncia l'obertura d'un període d'informació pública de 20 dies hàbils, comptat a partir del dia següent a la publicació en el Diari Oficial de la Generalitat Valenciana, de la documentació de la proposta de programa d'actuació integrada de la unitat d'execució UE-Papelera San Jorge, de sòl urbà industrial de Xàtiva, promoguda per la mercantil Fábrica de Papel e Cartào.
  
Esta documentació consistix en:
  
1. Alternativa tècnica del programa d'actuació integrada de la unitat d'execució UE-Papelera San Jorge, de sòl urbà industrial de Xàtiva, promogut per la mercantil Fábrica de Papel e Cartào.
  
2. Avantprojecte d'urbanització de la unitat d'execució UE-Papelera San Jorge, de sòl urbà industrial de Xàtiva, promogut per la mercantil Fábrica de Papel e Cartào.
  
3. Pla de reforma interior de millora.
  
La documentació esmentada estarà a la vista durant els expressats períodes d'exposició pública en la Notaria de Juan Piquer Belloch, situada a Xàtiva, plaça de la Bassa, número 1-1r-2a, on podrà ser consultada, de dilluns a divendres, de 09.00 a 14.00 hores, així com en les dependències de l'Ajuntament de Xàtiva.
  
Es fa l'advertència que, en el termini de 20 dies comptats des de la publicació de l'últim anunci, qualsevol persona podrà comparéixer en la notaria abans indicada per a obtindre còpia de l'acta notarial de protocol·lització o solicitar la seua exhibició, així com presentar al·legacions i/o alternatives tècniques que pretenguen competir amb l'exposada al públic.
  
Així mateix, es fa constar la possibilitat de consultar durant el mateix termini en l'Ajuntament, els dies hàbils en horari d'atenció al públic, les actuacions derivades de la documentació depositada en este i de presentar-hi, per a la seua incorporació a les actuacions, tant al·legacions com alternatives tècniques, així com proposicions juridicoeconòmiques, per a executar qualsevol de les alternatives, tot això segons el que disposen els articles 45, 46 i 48 de la LRAU.
  
El termini de 20 dies indicat s'ampliarà en uns altres 20 dies si, durant els 10 primers dies d'informació pública, qualsevol interessat es compromet a formular una alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran en el Registre General de l'Ajuntament en plica tancada, en els cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la LRAU.
  
L'acte d'obertura de pliques tindrà lloc en l'Ajuntament, el dia hàbil següent a la conclusió del termini per a la seua presentació, excepte si és dissabte, cas en què haurà d'entendre's el dia hàbil immediatament posterior i, en tot cas, amb l'acreditació prèvia pels proponents del compliment del tràmit establit en l'article 48 de la LRAU. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.
  
La llista de titulars afectats és la que a continuació s'indica, per si no fóra possible la notificació individualitzada a algun d'ells, i la present publicació servirà a tal efecte: